ಸೈಕಲ್ ಚಲಾಯಿಸ್ತಾ ಆಗುತ್ತೆ ಗೋಧಿ ಹಿಟ್ಟು- ವೈರಲ್ ವಿಡಿಯೋ

ಬೆಂಗಳೂರು: ಜಿಮ್ ಸೈಕಲ್ ಚಲಾಯಿಸುತ್ತಾ ಹಿಟ್ಟು ಮಾಡುವ ವಿಡಿಯೋ ಸೋಶಿಯಲ್ ಮೀಡಿಯಾದಲ್ಲಿ ಸಖತ್ ವೈರಲ್ ಆಗಿದೆ. ಐಎಎಸ್ ಅಧಿಕಾರಿ ಅವನೀಶ್ ಶರಣ್ ವಿಡಿಯೋವನ್ನ ಟ್ವಿಟ್ಟರ್ ನಲ್ಲಿ ಅಪ್ಲೋಡ್ ಮಾಡಿಕೊಂಡು ತಂತ್ರಜ್ಞಾನಕ್ಕೆ ಮೆಚ್ಚುಗೆ ಸೂಚಿಸಿದ್ದಾರೆ.

ವಿಡಿಯೋದಲ್ಲಿ ಏನಿದೆ?: ಮಹಿಳೆಯೊಬ್ಬರು ಜಿಮ್ ಸೈಕಲ್ ತುಳಿಯುತ್ತಾ ಇದ್ರೆ ಮುಂದೆ ಗೋಧಿ ಹಿಟ್ಟು ಬರುತ್ತದೆ. ಜಿಮ್ ಸೈಕಲ್ ಮಾಡಿಫೈ ಮಾಡಲಾಗಿದ್ದು, ಮೇಲ್ಭಾಗದಲ್ಲಿ ಗೋಧಿ ಹಾಕಲು ಸ್ಥಳ ಮಾಡಲಾಗಿದೆ. ಸೈಕಲ್ ತುಳಿದಂತೆ ಅದಕ್ಕೆ ಅಳವಡಿಸಲಾಗಿರುವ ಯಂತ್ರ ಸಹ ಕೆಲಸ ಮಾಡಲಾರಂಭಿಸುತ್ತದೆ. ನಿಧಾನವಾಗಿ ಸೈಕ್ಲಿಂಗ್ ಮಾಡುತ್ತಾ ಹೋದಂತೆ ನಿಮಗೆ ಮುಂಭಾಗದಲ್ಲಿರಿಸಿದ ಡಬ್ಬದಲ್ಲಿ ನಿಮಗೆ ಹಿಟ್ಟು ಸಿಗುತ್ತದೆ.

https://twitter.com/AwanishSharan/status/1299658946332864513

ಸಾಮಾನ್ಯ ಮಹಿಳೆ ಸಹ ಸೈಕಲ್ ತುಳಿಯಬಹುದಾಗಿದೆ. ಹಾಗಾಗಿ ಸೈಕಲ್ ತುಳಿಯುವದರಿಂದ ವ್ಯಾಯಾವದ ಜೊತೆಗೆ ಅಡುಗೆಗೆ ಬೇಕಾದ ಹಿಟ್ಟು ಸಹ ಸಿಗುತ್ತದೆ ಎಂದು ವಿಡಿಯೋದಲ್ಲಿ ಮಹಿಳೆ ಹೇಳುವುದನ್ನ ಕೇಳಬಹುದು. ಆದ್ರೆ ಈ ವಿಡಿಯೋ ಎಲ್ಲಿಯದ್ದು ಎಂಬುದರ ಬಗ್ಗೆ ತಿಳಿದು ಬಂದಿಲ್ಲ. ವಿಡಿಯೋಗೆ ನೆಟ್ಟಿಗರು ಮೆಚ್ಚುಗೆ ಸೂಚಿಸಿದ್ದಾರೆ.